CELEX: 32010L0006
Language: sl
Date: 2010-02-09 00:00:00
Title: Direktiva Komisije 2010/6/EU z dne 9. februarja 2010 o spremembi Priloge I k Direktivi 2002/32/ES Evropskega parlamenta in Sveta glede živega srebra, prostega gosipola, nitritov in Mowrah, Bassia, Madhuca (Besedilo velja za EGP)

10.2.2010   
            
            
               SL
            
            
               Uradni list Evropske unije
            
            
               L 37/29
            
         DIREKTIVA KOMISIJE 2010/6/EU
   z dne 9. februarja 2010
   o spremembi Priloge I k Direktivi 2002/32/ES Evropskega parlamenta in Sveta glede živega srebra, prostega gosipola, nitritov in Mowrah, Bassia, Madhuca
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2002/32/ES Evropskega parlamenta in Sveta z dne 7. maja 2002 o nezaželenih snoveh v živalski krmi (1) in zlasti člena 8(1) Direktive,
   ob upoštevanju naslednjega:
   
               (1)
            
            
               Direktiva 2002/32/ES določa, da je uporaba proizvodov, namenjenih za živalsko krmo, pri katerih vrednosti nezaželenih snovi presegajo mejne vrednosti iz Priloge I k navedeni direktivi, prepovedana.
            
         
               (2)
            
            
               V zvezi z živim srebrom je Evropska agencija za varnost hrane (EFSA) v svojem mnenju z dne 20. februarja 2008 (2) navedla, da veljavna mejna vrednost za popolne krmne mešanice za ribe (0,1 mg/kg) in mejna vrednost za krmne mešanice, proizvedene s predelavo rib ali drugih morskih živali (0,5 mg/kg), nista usklajeni. V skladu z nedavnim razvojem pri sestavi krme vsebuje krma za ribe več ribjega olja in ribje moke, vendar je zaradi veljavnih pravnih določb ogrožena razpoložljivost teh pomembnih posamičnih krmil za proizvodnjo krme za ribe. Za rešitev te težave je primerno nekoliko zvišati mejno vrednost za krmo za ribe, to povišanje pa ne bo ogrozilo skladnosti gojenih rib z določenimi mejnimi vrednostmi za živo srebro. Dodatna ugotovitev navedenega mnenja je, da veljavna mejna vrednost za popolne krmne mešanice za pse in mačke ni dovolj varovalna. Zato je treba znižati navedeno mejno vrednost. Ker so kožuharji podobno občutljivi kot mačke, se mora navedena mejna vrednost uporabljati tudi zanje.
            
         
               (3)
            
            
               V zvezi z nitriti je EFSA v svojem mnenju z dne 25. marca 2009 (3) navedla, da je za prašiče in govedo kot vzorčni občutljivi vrsti za proizvodnjo živil varnostna meja, določena z ustrezno ravnjo brez opaženega škodljivega učinka (NOAEL), ustrezna. Dodatna ugotovitev je bila, da prisotnost nitritov v živalskih proizvodih ne ogroža zdravja ljudi. Nitriti so že dovoljeni do največje vsebnosti 100 mg/kg za uporabo kot konzervansi v popolnih krmnih mešanicah za pse in mačke z vsebnostjo vlage, ki presega 20 %, in za uporabo kot dodatki v silaži (4). Nitriti se zato ne obravnavajo kot nezaželena snov v takšnih popolnih krmnih mešanicah in v silaži. Zato v teh primerih ni treba uporabljati mejnih vrednosti.
            
         
               (4)
            
            
               V zvezi z gosipolom je EFSA v svojem mnenju z dne 4. decembra 2008 navedla, da veljavni mejni vrednosti za ovce, vključno z jagnjeti, in koze, vključno s kozlički, ne varujeta dovolj pred škodljivimi vplivi na zdravje živali. EFSA je poleg tega ugotovila, da je izpostavljenost ljudi prek uživanja živil živali, ki so bile krmljene s proizvodi iz semen bombaževca, verjetno nizka in ne bi povzročila škodljivih učinkov. Na podlagi navedenega mnenja je treba znižati mejni vrednosti za ovce, vključno z jagnjeti, in koze, vključno s kozlički.
            
         
               (5)
            
            
               V zvezi s saponini v Madhuca longifolia L. je EFSA v svojem mnenju z dne 29. januarja 2009 (5) navedla, da ni pričakovati nobenih škodljivih učinkov na zdravje živali zaradi zanemarljive izpostavljenosti ciljnih živali v Uniji. EFSA meni, da je izpostavljenosti ljudi saponinom Madhuca prek uživanja zanemarljiva, saj ljudje ne uživajo proizvodov iz Madhuca in Madhuca moka se v Uniji ne uporablja kot posamično krmilo. Zato je ustrezno črtati vrstico za Mowrah, Bassia, Madhuca.
            
         
               (6)
            
            
               Direktivo 2002/32/ES je zato treba ustrezno spremeniti.
            
         
               (7)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO DIREKTIVO:
   Člen 1
   Priloga I k Direktivi 2002/32/ES se spremeni v skladu s Prilogo k tej direktivi.
   Člen 2
   Države članice sprejmejo zakone in druge predpise, potrebne za uskladitev s to direktivo, najpozneje do 1. novembra 2010. Komisiji takoj sporočijo besedilo navedenih predpisov in korelacijsko tabelo med navedenimi predpisi in to direktivo.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   Države članice Komisiji sporočijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 9. februarja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 140, 30.5.2002, str. 10.
   
      (2)  Mnenje znanstvenega odbora za onesnaževalce v prehranski verigi na zahtevo Evropske komisije glede živega srebra kot nezaželene snovi v živalski krmi, The EFSA Journal (2008) 654, 1–76.
   
      (3)  Mnenje znanstvenega odbora za onesnaževalce v prehranski verigi na zahtevo Evropske komisije glede nitritov kot nezaželenih snovi v živalski krmi. The EFSA Journal (2009) 1017, 1–47.
   
      (4)  Register krmnih dodatkov Skupnosti v skladu z Uredbo (ES) št. 1831/2003 Evropskega parlamenta in Sveta, vnos za natrijev nitrit (psi, mačke) in natrijev nitrit v silaži, http://ec.europa.eu/food/food/animalnutrition/feedadditives/registeradditives_en.htm
   
      (5)  Mnenje znanstvenega odbora za onesnaževalce v prehranski verigi na zahtevo Evropske komisije glede saponinov v Madhuca Longifolia L. kot nezaželenih snovi v živalski krmi. The EFSA Journal (2009) 979, 1–36.
   
      PRILOGA
      Priloga I k Direktivi 2002/32/ES se spremeni:
      
                  1.
               
               
                  Vrstica 4, živo srebro, se nadomesti z naslednjim:
                  
                              Nezaželene snovi
                           
                           
                              Proizvodi, namenjeni prehrani živali
                           
                           
                              Največja vsebnost v mg/kg (ppm) pri krmi z 12-odstotno vsebnostjo vlage
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „4.
                                       
                                       
                                          Živo srebro
                                                 (1)
                                                 (2)
                                             
                                          
                                       
                                    
                           
                              Posamična krmila,
                           
                           
                              0,1
                           
                        
                              razen:
                           
                           
                               
                           
                        
                              
                                          —
                                       
                                       
                                          krme, proizvedene iz rib ali s predelavo rib ali drugih morskih živali,
                                       
                                    
                           
                              0,5
                           
                        
                              
                                          —
                                       
                                       
                                          kalcijevega karbonata.
                                       
                                    
                           
                              0,3
                           
                        
                              Krmne mešanice (dopolnilne in popolne),
                           
                           
                              0,1
                           
                        
                              razen:
                           
                           
                               
                           
                        
                              
                                          —
                                       
                                       
                                          mineralnih krmnih mešanic,
                                       
                                    
                           
                              0,2
                           
                        
                              
                                          —
                                       
                                       
                                          krmnih mešanic za ribe,
                                       
                                    
                           
                              0,2
                           
                        
                              
                                          —
                                       
                                       
                                          krmnih mešanic za pse, mačke in kožuharje.
                                       
                                    
                           
                              0,3
                           
                        
            
                  2.
               
               
                  Vrstica 5, nitriti, se nadomesti z naslednjim:
                  
                              Nezaželene snovi
                           
                           
                              Proizvodi, namenjeni prehrani živali
                           
                           
                              Največja vsebnost v mg/kg (ppm) pri krmi z 12-odstotno vsebnostjo vlage
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „5.
                                       
                                       
                                          Nitriti
                                       
                                    
                           
                              Posamična krmila,
                           
                           
                              15 (izraženi kot natrijev nitrit)
                           
                        
                              razen:
                           
                           
                               
                           
                        
                              
                                          —
                                       
                                       
                                          ribje moke,
                                       
                                    
                           
                              30 (izraženi kot natrijev nitrit)
                           
                        
                              
                                          —
                                       
                                       
                                          silaže.
                                       
                                    
                           
                              —
                           
                        
                              Popolne krmne mešanice,
                           
                           
                              15 (izraženi kot natrijev nitrit)
                           
                        
                              razen:
                           
                           
                               
                           
                        
                              
                                          —
                                       
                                       
                                          popolnih krmnih mešanic za pse in mačke z vsebnostjo vlage, ki presega 20 %.
                                       
                                    
                           
                              —“
                           
                        
            
                  3.
               
               
                  Vrstica 9, prosti gosipol, se nadomesti z naslednjim:
                  
                              Nezaželene snovi
                           
                           
                              Proizvodi, namenjeni prehrani živali
                           
                           
                              Največja vsebnost v mg/kg (ppm) pri krmi z 12-odstotno vsebnostjo vlage
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „9.
                                       
                                       
                                          Prosti gosipol
                                       
                                    
                           
                              Posamična krmila,
                           
                           
                              20
                           
                        
                              razen:
                           
                           
                               
                           
                        
                              
                                          —
                                       
                                       
                                          semen bombaževca,
                                       
                                    
                           
                              5 000
                           
                        
                              
                                          —
                                       
                                       
                                          pogač bombaževca in moke iz semen bombaževca.
                                       
                                    
                           
                              1 200
                           
                        
                              Popolne krmne mešanice,
                           
                           
                              20
                           
                        
                              razen:
                           
                           
                               
                           
                        
                              
                                          —
                                       
                                       
                                          popolnih krmnih mešanic za odraslo govedo,
                                       
                                    
                           
                              500
                           
                        
                              
                                          —
                                       
                                       
                                          popolnih krmnih mešanic za ovce (razen jagnjet) in koze (razen kozličkov),
                                       
                                    
                           
                              300
                           
                        
                              
                                          —
                                       
                                       
                                          popolnih krmnih mešanic za perutnino (razen kokoši nesnic) in teleta,
                                       
                                    
                           
                              100
                           
                        
                              
                                          —
                                       
                                       
                                          popolnih krmnih mešanic za kunce, jagnjeta, kozličke in prašiče (razen prašičkov).
                                       
                                    
                           
                              60“
                           
                        
            
                  4.
               
               
                  Vrstica 32, „Mowrah, Bassia, Madhuca – Madhuca longifolia (L.) Macbr. (= Bassia longifolia L. = Illiped malabrorum Engl.) Madhuca indica Gmelin (= Bassia latifolia Roxb.)= Illipe latifolia (Roscb.) F. Mueller)“ se črta.
               
            
         (1)  Mejne vrednosti se nanašajo na skupno živo srebro.
      
         (2)  Mejne vrednosti se nanašajo na analitično določitev živega srebra, pri čemer se ekstrakcija izvaja 30 minut pri vrelišču v dušikovi kislini (5-odstotni masni delež). Uporabijo se lahko enakovredni postopki ekstrakcije, če se lahko dokaže, da ima uporabljeni postopek enakovredni učinek ekstrakcije.“